Diari Oficial de la Generalitat Valenciana


Sumari del DOGV 1068, del 19-05-1989 (1989/813896)

ORDRE de 25 d'abril de 1989, de la Conselleria de Cultura, Educació i Ciència, per la qual es convoquen ajudes econòmiques per als ajuntaments, comerços, industries i associacions cíviques sense finalitat lucrativa no relacionades amb l'ensenyament per a la realització d'activitats de promoció de l'ús del valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/25/(2)/dof/vci/html**

### Dades del document

Número de DOGV
:   1068

Data del DOGV
:   19-05-1989

Secció del DOGV
:   DISPOSICIONS GENERALS

Número del document
:   1989/813896


Data del document
:   25-04-1989

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 25 d'abril de 1989, de la Conselleria de Cultura, Educació i Ciència, per la qual es convoquen ajudes econòmiques per als ajuntaments, comerços, indústries i associacions cíviques sense finalitat lucrativa no relacionades amb l'ensenyament per a la realització d'activitats de promoció de l'ús del valencià.  
La Llei Orgànica 5/1982, d?1 de juliol, d'Estatut d?autonomia de la Comunitat Valenciana assenyala en l'article seté que el valencià és idioma oficial a la Comunitat Valenciana, alhora que determina que s'atorgarà protecció i respecte especials a la recuperació del valencià.  
La Llei 4/1983, de 23 de novembre, de la Generalitat Valenciana d'ús i ensenyament del valencià fixa com un dels objectius específics d'aquesta Llei protegir la recuperació del valencià, i garantir-ne l?ús normal i oficial.  
Els articles 7, 27, 28 i 29 determinen que el valencià és llengua pròpia de la Generalitat Valenciana i de la seua administració pública alhora que estableixen l?obligatorietat de fomentar l?ús del valencià i de propiciar-ne l?ensenyament als funcionaris i empleats públics.  
Per tal de donar compliment a aquests manaments legals, i atés que el Consell de la Generalitat Valenciana va determinar en el Decret 129/85 de 23 d'agost que les matèries referides a l?àmbit de la cultura i l?educació seran declarades d'interés comunitari, la Conselleria de Cultura, Educació i Ciència ha aprovat en l?Ordre de 26 de desembre de 1988 el Pla d'actuacions coordinades amb les diputacions provincials, en el qual s'inclou la promoció de l?ús del valencià a través de les activitats següents:  
1) Foment de l?ús del valencià en l'administració local.  
2) Campanyes de sensibilització general i per sectors afavoridora de l?ús del valencià.  
3) Foment de l?ús del valencià en l?àmbit de l'administració de la Generalitat Valenciana.  
Les diputacions provincials, d'acord amb la seua aportació econòmica, i sota la direcció i coordinació d'aquesta Conselleria, convocaran ajudes dirigides a la creació d'una xarxa de normalització lingüística en l'administració local.  
Ateses aquestes consideracions, en virtut de les competències que té atribuïdes la Conselleria de Cultura, Educació i Ciència, d'acord amb el que estableix l'article 35 de la Llei 5/1983, de 30 de desembre, de Govern Valencià  
ORDENE:  
Article primer  
Es convoquen ajudes econòmiques per als ajuntaments, mancomunitats de municipis, comerços indústries i associacions cíviques sense finalitat lucrativa no relacionades amb l?ensenyament, destinades a la realització de programes i activitats de promoció de l?ús oficial i social del valencià dins dels àmbits respectius, i s'aproven les bases que regiran la convocatòria, les quals s'inclouen com a annex en aquesta ordre.  
Article segon  
Les esmentades ajudes seran sufragades amb càrrec a les línies pressupostàries 401/000/89, 402/000/1989 i 403/000/1989 del programa 422.50 del pressupost per a 1989 de la Generalitat Valenciana.  
DISPOSICIONS FINALS  
Primera  
S'autoritza la Secretaria General d'aquesta Conselleria perquè dicte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l?endemà de ser publicada en el Diari Oficial de la Generalitat Valenciana.  
València, 25 d'abril de 1989.  
El Conseller de Cultura, Educació i Ciència, CIPRIA CISCAR I CASABAN  
ANNEX I  
Bases de la convocatòria  
1. Beneficiaris i objectius de les ajudes:  
Seran objecte de subvenció les activitats de promoció de l?ús del valencià iniciades durant l'any 1989 segons els criteris següents:  
1. Ajuntaments i mancomunitats de municipis  
1.1. Beneficiaris:  
Podran sol·licitar ajudes els ajuntaments i les mancomunitats de municipis de la Comunitat Valenciana.  
1.2. Objectius:  
1.2.1. Retolacions i senyalitzacions. Normalitzar els indicadors urbans, els indicadors de carrers, la senyalització interior i exterior dels edificis municipals, la senyalització de camins.  
1.2.2. Documentació administrativa municipal. Elaborar i imprimir en valencià la documentació usual dels expedients i de l'activitat administrativa municipal.  
1.2.3. Cursos d?ensenyament del valencià per a funcionaris, empleats públics i població adulta no escolaritzada. Han de tenir una durada de 70 hores lectives i s'han d?ajustar als programes de la Junta Qualificadora de Coneixements de Valencià i han de tenir un mínim de 15 alumnes i un màxim de 35. Els professors hauran d?estar en possessió del diploma de mestre de valencià.  
1.2.4. Campanya municipal de sensibilització i promoció de l?ús del valencià. Posaran en marxa actuacions que en fomenten l?ús en àmbits específics: comerç, esports, joventut, etc.  
1.2.5. Programa general de promoció de l?ús del valencià. Podrà incloure els objectius anteriors i d'altres relacionats amb aquesta finalitat.  
2. Comerços i indústries  
2.1. Beneficiaris:  
Podran optar a aquestes ajudes els comerços i les indústries de la Comunitat Valenciana.  
2.2. Objectius:  
L?objectiu de les ajudes és la valencianització de la retolació de comerços i indústries.  
3. Associacions sense finalitat lucrativa no relacionades amb l'ensenyament.  
3.1. Beneficiaris:  
Podran optar a aquestes ajudes les associacions sense finalitat lucrativa no relacionades amb l?ensenyament i radicades a la Comunitat Valenciana.  
3.2. Objectius:  
Subvencionar els programes referits a activitats de promoció de l?ús del valencià.  
11. Sol·licitud  
1. Lloc de presentació de la instància:  
Les instàncies es dirigiran al Gabinet d'ús del Valencià de la Conselleria de Cultura, Educació i Ciència, s'hauran d'ajustar al model que figura en l'annex II, i es presentaran amb la documentació complementària en el Registre General de la Conselleria o en els serveis territorials corresponents a Alacant, Castelló i València per qualsevol dels mitjans establerts en l'article 66 de la Llei de Procediment Administratiu.  
2. Termini de presentació de la instància:  
El termini de presentació d'instàncies serà de 60 dies naturals comptadors des de l?endemà de la publicació en el DOGV.  
III. Documentació complementària  
Les sol·licituds hauran d'anar acompanyades de l?explicació detallada del projecte i del pressupost de la activitat per a la qual es demana la subvenció i s'assenyalaran les dades següents:  
1. Ajuntaments  
1.1. Retolacions i senyalitzacions. Caldrà aportar la relació de les llegendes que es volen escriure en valencià.  
1.2. Documentació administrativa municipal. S'hauran d'aportar els models de referència.  
1.3. Cursos per a funcionaris, treballadors de l'administració i població adulta no escolaritzada. S'hi haurà de fer constar la quantitat d'alumnes pre- matriculats i el calendari dels cursos.  
1.4. Campanya municipal de sensibilització i promoció de l?ús del valencià. Cal especificar l?objectiu, la temporalització i els elements materials, personals i pressupostaris que s'utilitzaran en la campanya.  
1.5. Programa general de promoció de l?ús del valencià. S'hi haurà d'aportar la descripció detallada dels elements del programa, amb especificació dels objectius, la temporalització, el pressupost, l?àmbit d'actuació, etc.  
1.6. Altres assumptes generals relacionats amb la promoció de l?ús del valencià. En aquest cas caldrà explicar amb detall quin n'és l?objectiu.  
2. Comerços i indústries s'hi hauran d'aportar les llegendes que figuraran en els rètols per als quals es demana la subvenció.  
3. Associacions cíviques sense finalitat lucrativa no relacionades amb l?ensenyament.  
3.1. S'hi hauran d'explicitar les activitats de promoció de l?ús del valencià programades segons el tipus d'associació: culturals, esportives, musicals, de veïns, etc.  
3.2. En la sol·licitud de cursos per als membres de les associacions o per a la població adulta en general, s'hi haurà d'aportar la quantitat d?alumnes pre- matriculats i el calendari dels cursos.  
IV. Resolució de sol·licituds  
El Gabinet d'ús del Valencià, una vegada estudiades les sol·licituds de subvenció, farà les propostes al conseller de Cultura, Educació i Ciència, el qual resoldrà la seua concessió i la quantitat de la subvenció.  
V. Obligacions dels beneficiaris i justificacions de les subvencions  
1. Obligacions dels beneficiaris  
1.1. El Gabinet d'ús del Valencià coordinarà, i podrà supervisar en qualsevol moment, les accions de promoció de l?ús del valencià perquè s'ajusten a les orientacions i directrius emanades de la Conselleria de Cultura, Educació i Ciència.  
1.2. Per a la coordinació dels cursos d?ensenyament del valencià que hagen estat subvencionats, el Gabinet podrà convocar reunions de treball amb els professors encarregats de fer les classes.  
1.3. Els beneficiaris estaran obligats a la devolució de les subvencions rebudes, si es comprova una modificació substancial dels objectius pels quals es concedeix la subvenció; també hi estaran obligats si es cobrís l?import total de la despesa per altres subvencions.  
2. Justificació de la subvenció  
Una vegada realitzada l'activitat objecte de la subvenció, aquesta es farà efectiva després de la presentació dels documents que a continuació s'indiquen.  
2.1. Ajuntaments:  
2.1.1. Certificació de les subvencions rebudes d'altres organismes públics per a realitzar l'activitat que ha estat objecte d'ajuda.  
2.1.2. Manaments de pagament, compulsats de l'original, de les despeses referents a les activitats subvencionades.  
2.1.3. Si s'ha subvencionat la realització de la documentació administrativa municipal o un altre material imprès, haurà d'aportar un exemplar dels models.  
2.1.4. Fotografies- tipus dels indicadors de carrers, de les senyalitzacions interiors, urbanes o del terme municipal i la relació de les llegendes utilitzades en la retolació.  
2.1.5. Per als cursos d'ensenyament del valencià, caldrà aportar una fotocòpia compulsada de la titulació requerida al professor i la relació d'alumnes que hi han assistit.  
2.2. Comerços i indústries:  
2.2.1. Declaració de les subvencions rebudes d'altres organismes públics per a realitzar l'activitat que ha estat objecte d'ajuda.  
2.2.2. Fotocòpia de les factures (amb totes les dades exigides per la legislació fiscal vigent) i declaració on conste que el beneficiari en conserva l'original.  
2.2.3. Fotografia del rètol instal·lat.  
2.3. Associacions sense finalitat lucrativa no relacionades amb l'ensenyament:  
2.3.1. Declaració de les subvencions rebudes d'altres organismes públics per a realitzar l'activitat que ha estat objecte d'ajuda.  
2.3.2. Fotocòpia de les factures (amb totes les dades exigides per la legislació fiscal vigent) dels treballs realitzats i la certificació on conste que l'associació en conserva l'original.  
2.3.3. Cursos d'ensenyament del valencià:  
- Fotocòpia de la titulació requerida al professor/a i nombre d'alumnes que hi han assistit.  
- Declaració del professor de la quantitat rebuda de l'associació en concepte de realització del curs.  
- Certificació del secretari de l'associació en que conste la quantitat abonada al professor per fer les classes.  
Veure annex


Còpia Permalink ELI